  Виталий Пронин Быръён - со котьку секыт, малы ке шуоно азьланез тодмо ӧвӧл.Школаез, университетэз, колледжез йылпумъясьёс пото выль улонэ. Кытчы вамыштоно?Школаез йылпумъям бере малпаськод, кытчы дышетскыны пыроно. Университет бере - кытчы ужаны мыноно. Йырад пӧртэм малпанъёс шахматэн шудо кадь. Кудӥз кудзэ вормоз.Бен, быръён - со котьку секыт, малы ке шуоно азьланез тодмо ӧвӧл. Тодмотэмез ик сюлэмлы буйганы уг сёты. Ачим алигес сюрес вожын сылӥ вал. Мар кароно таӵе вакытэ? Тодоно: аслэсьтыд улондэ тон ачид лэсьтӥськод. Кызьы шуо, исьнер урод уг ӵужы, ӵужисьлэн киыз уг мыны. Озьы ик быръем сюресэн но. Тон бордысь гинэ потэ, кыӵе луоз быръем сюресэд.Но… Куддыр системалы пумитъяськыны ми ум быгатӥське. Россиысь Дышетонъя но наукая министерство кылем арын кутӥз дышетон удысэз азинтонъя программа. Со чакламын 2020-тӥ арозь. Та дыр куспын малпамын ворсаны ог 40 процентсэ вузъёсты, соослэсь 80 процентсэ филиалъёссэс. Россиын сюрслэсь ятыр вузъёс. Али ваньмаз мыно эскеронъёс. Жаляса верано, та дырлы Удмуртиысь вылӥ дышетсконниос пӧлысь одӥгез но вылӥ куронъёслы уг тупало. Но умоезлы оскон улэ на: валтӥсь вузъёс дорозь сузьтӥськыны дыр вань али.Ворсасько ини частной вылӥ дышетсконниос. Кылсярысь, Ижысь Камский институт пытсаськиз. Отысь троссэ студентъёсты выжтӥзы Удмурт кун университетэ. Тужгес секыт йӧтэ берпуметӥ курсын дышетскисьёслы. Соослэн матэктэ диплом сётонзы, выпускнойзы. Нош кин доры вазиськыны, кинлы дипломзэс гожтыны, кыӵе кафедрае мыныны, студентъёс уг тодо на. Соос йыромемын. Алигес тодмо луиз на: «Ижевский институт управления» вылћ дышетсконнилы лицензия ќз сётэ. Эскеронысь эскеронэ дышетскон юртъёслэн тырмымтэоссы шараясько. Кылсярысь, 2014-тћ арын ворсамын вал 36 вуз.Дыр ваньзэ интыяз пуктоз ай. Кызьы шуиз тодмо публицист Анатолий Вассерман, вуоно 50 ар ӵоже калык социализм доры вамыштоз. Валтӥсь интыын луоз дышетскон но тазалыкез утён удысъёсты юнматон. Ми та сюрес вылэ одӥг пол султылӥм вал ини...Мария Векшина Теги: Егитъёс  